jkorsvik/nowiki_second_scrape_merged huggingface dataset:
Bryan Ferry

Bryan Ferry (født 1945) er en britisk sanger og låtskriver best kjent som vokalist og frontfigur i den engelske rockegruppa Roxy Music.
Ferry dannet gruppa Roxy Music sammen med noen venner i 1970. Han startet sin solokarriere i 1973 parallelt med Roxy Music. Etter fem album ble gruppa oppløst i 1976. I 1978 klarte han å gjenforene gruppa, men etter tre album brøt han i 1983 ut og startet en lengre solokarriere som skulle vare til 2001. Han ble samme år gjenforent med gruppa, som atter ble oppløst i 2011.
Ferry er mest kjent for hiten «More Than This» fra Roxy Music-albumet Avalon i 1982. Hans mest kjente soloalbum er Boys and Girls fra 1985.Han er utdannet innen kunst ved University of Newcastle upon Tyne.
I 2011 ble han utnevnt til kommandør av Den britiske imperieordenen for sin innsats som sanger og tekstforfatter, samt for sin innsats for  musikkunsten.


== Diskografi (som soloartist) ==


=== Studioalbum ===
These Foolish Things (1973, UK #5)
Another Time, Another Place (1974, UK #4)
Let's Stick Together (1976, UK #19, US #160)
In Your Mind (1977, UK #5, US #126)
The Bride Stripped Bare (1978, UK #13, US #159)
Boys and Girls (1985, UK #1, US #63)
Bête Noire (1987, UK #9, US #63)
Taxi (1993, UK #2, US #79)
Mamouna (1994, UK #11, US #94)
As Time Goes By (1999, UK #16, US #199)
Frantic (2002, UK #6, US #189)
Dylanesque (2007, UK #5, US #15) (inneholder coverlåter av Bob Dylan)
Olympia (2010, UK #19, US #29)
The Jazz Age (2012, US #50, US #94)
Avonmore (2014, UK #19, US #47)
Bitter-Sweet (2018, UK #60, US #193)


=== Samlealbum ===
Street Life: 20 Great Hits (1986, UK #1)
The Ultimate Collection (1988, UK #6)
More Than This: The Best Of Bryan Ferry + Roxy Music (1995, UK #15)
Tokyo Joe: The Best Of Bryan Ferry + Roxy Music (1997) (kun i Japan)
Slave To Love: Best Of The Ballads (2000, UK #11)
The Platinum Collection: The Best of Bryan Ferry + Roxy Music (2004, UK #17)
The Best of Bryan Ferry (2009, UK #95)


== Referanser ==


== Eksterne lenker ==
(en) Offisielt nettsted 
(en) Bryan Ferry – kategori av bilder, video eller lyd på Commons 
(en) Bryan Ferry på Internet Movie Database 
(sv) Bryan Ferry i Svensk Filmdatabas 
(fr) Bryan Ferry på Allociné 
(en) Bryan Ferry på AllMovie 
(en) Bryan Ferry hos The Movie Database 
(en) Bryan Ferry på Discogs 
(en) Bryan Ferry på MusicBrainz 
(en) Bryan Ferry på SoundCloud 
(en) Bryan Ferry på Spotify 
(en) Bryan Ferry på Songkick 
(en) Bryan Ferry på Last.fm 
(en) Bryan Ferry på Genius — sangtekster 
(en) Bryan Ferry på AllMusic 
Bryan Ferry på Twitter 
Bryan Ferry på Facebook 
Bryan Ferry på Instagram 
Bryan Ferry på YouTube 
Bryan Ferry på Myspace
Sahaba

Ṣaḥābah (arabisk : الصحابة, følgesvenner) var følgesvennene til Muhammed, islams mest hellige profet. Denne formen er flertall; den singulære formen er Ṣaḥābi (fem. Sahabiyyah).
De fleste muslimer anser enhver som kjente til eller hadde sett Muhammed, trodde på hans lære, og døde som muslim til å være en følgesvenn eller Sahābi. Som de mest prominente følgesvenner regnes vanligvis femti til seksti personer, ansett som mennesker som var nært knyttet til Muhammed. 
Det har vært viktig for islamsk teologi å identifisere følgesvennene fordi man legger vekt på deres vitnesbyrd (hadith) når det gjelder hva Muhammed sa og gjorde, og vedrørende de anledningene Koranen da ble åpenbart, og andre betydningsfulle situasjoner i islamsk historie og trospraksis (sunnah). Følgesvennenes vitnesbyrd, som er tradert gjennom en kjede av troverdige fortellere (isnad'er), var grunnlaget for utviklingen av den islamske tradisjonen.
I tillegg til de 50-60 mest sentrale sahabi finnes det mange andre som hadde kontakt med Muhammed. Mange av dem ble senere identifisert av skriftlærde, og deres navn og biografier ble dokumentert i religiøse referansetekster som Muhammad ibn Sa'd's Kitāb at-Tabāqat al-Kabīr.
Kreditor

Kreditor er en betegnelse på en som har krav på en ytelse. Vanligvis blir begrepet brukt om den som har krav på et pengebeløp, men man er også kreditor dersom man har krav på varer eller lignende. I et kjøpsforhold vil således selgeren være kreditor med hensyn til kjøpesummen, mens kjøperen er kreditor med hensyn til varepartiet. Den som er kreditor for annet enn penger betegnes gjerne realkreditor. Begrepet kreditor er avledet fra kreditt.


== Se også ==
Debitor
Kreditormora
Debitor

Debitor betyr det samme som skyldner, det vil si en som er forpliktet av et krav. Debitor brukes oftest for å betegne den som skylder et pengebeløp, men begrepet brukes tilsvarende der man skylder noe annet, for eksempel et parti varer. I slike tilfeller betegnes man gjerne realdebitor.


== Se også ==
Kreditor
Bandhagen tunnelbanestasjon

Bandhagen tunnelbanestasjon er en stasjon på Stockholms tunnelbane. Den ligger i bydelen Bandhagen i Söderort i Stockholm kommune.
Stasjonen trafikkeres av T-bane 1 (grønn linje) og ligger mellom stasjonene Stureby og Högdalen. Stasjonen ble åpnet 22. november 1954.
Stasjonen ligger utendørs, delvis på en viadukt over Trollesundsvägen. 


== Eksterne lenker ==
Oversikt over kollektivtransport-systemet i Stockholm på sl.se
Linjekart for Stockholms tunnelbane
Högdalen tunnelbanestasjon

Högdalen tunnelbanestasjon er en stasjon på Stockholms tunnelbane. Den ligger i bydelen Högdalen i Söderort i Stockholm kommune. 
Stasjonen trafikkeres av T-bane 1 (grønn linje) og ligger mellom stasjonene Bandhagen og Rågsved. 
Stasjonen ble tatt i bruk 22. november 1954. Den første stasjonen var provisorisk, den nåværende stasjonen ble innviet 3. november 1957. 


== Eksterne lenker ==
Oversikt over kollektivtransport-systemet i Stockholm på sl.se
Linjekart for Stockholms tunnelbane
Duvbo tunnelbanestasjon

Duvbo tunnelbanestasjon er en stasjon på Stockholms tunnelbane. Den trafikkeres av T-bane 3 (blå linje).
Stasjonen ligger i bydelen Centrala Sundbyberg i Sundbyberg kommune. Den ble innviet 19. august 1985 som stasjon nr. 98. Stasjonen ligger i fjellrom, 20 til 35 meter under bakken.
Til tross for navnet, ligger stasjonen ikke i bydelen Duvbo, men i Centrala Sundbyberg. Opprinnelig var det meningen at det skulle finnes en inngang i Duvbo, men disse planene ble det aldri noe av.


== Eksterne lenker ==
Oversikt over kollektivtransport-systemet i Stockholm på sl.se
Linjekart for Stockholms tunnelbane
Rolf Ødegaard

Må ikke forveksles med Rolf Ødegård.Rolf Ødegaard (født 24. mars 1924 i Oslo, død 23. november 2006) var generalsekretær i Norges Skøyteforbund gjennom 25 år, fra 1963 til 1988. Etter denne perioden fortsatte han som regnskapsfører for skøyteforbundet frem til 1993. 


== Eksterne lenker ==
Minneord om Rolf Ødegaard Arkivert 15. desember 2007 hos Wayback Machine.
Scarlett Pomers

Scarlett Noelle Pomers (født 28. november 1988) er en amerikansk skuespillerinne som arbeider innen TV, film, teater og musikk. Hennes mest anerkjente roller har vært som «Naomi Wildman» i Star Trek: Voyager (1998–2001), og «Kyra Hart» i den amerikanske komedieserien Reba.


== Biografi ==
Pomers ble født i Riverside i California. Da hun var tre år kom en agent bort til hennes mor og foreslo at Scarlett burde begynne i skuespillerbransjen. Scarlett begynte med små jobber helt til de fant en agent både hun og moren likte. Siden den gang har hun vært gjesteskuespiller i flere populære TV-serier, opptrådt i flere kinofilmer, og har nå en av hovedrollene i den kritikerroste komiserien Reba, der hun spiller datteren til Reba McEntire.


== Karriere ==
Pomers hadde sin skuespillerdebut i en alder av tre, i Michael Jacksons musikkvideo «Heal the World» fra 1992. Senere begynte hun å spille i reklamefilmer, og har til dags dato vært med i over 35. Hun har også vært med i flere TV-serier, inkludert Judging Amy, That's Life, og Touched by an Angel. Pomers var fem år gammel da hun hadde sin debut på kinolerretet, i filmen The Baby-Sitters Club. Hun opptrådte også i Slappy and the Stinkers, Happy, Texas og Erin Brockovich, samt et par TV-filmer.
Pomers første store rolle var som «Naomi Wildman» i science fiction-serien Star Trek: Voyager. Hun opptrådte i 17 episoder over tre år, og vant en Young Artist Award for beste opptreden i en dramaserie av en ung skuespillerinne i en birolle. Siden ble hun med i rollebesetningen til TV-serien Reba, den hun spilte «Kyra Hart», den yngste datteren til «Reba» og «Brock Hart» (spilt av Reba McEntire og Christopher Rich).
Som sangerinne grunnla Pomers bandet Scarlett, som har spilt på flere klubber i USA.


== Filmografi ==


=== TV ===
America's Most Talented Kid (2004–i dag)
Reba (2001–i dag)
That's Life (2000–2001)
Star Trek: Voyager (1998–2001)
Judging Amy (2001)
Hang Time (2000)
Providence (2000)
Chicken Soup For The Soul (1999)
Diagnosis Murder (1999)
Seven Days (1999)
Martial Law (1998)
The Jeff Foxworthy Show (1997)
Touched By An Angel (1996)
The Secret World of Alex Mack (1995)
Steg for steg (1995)


=== Teater ===
Ruthless! The Musical
I'll Be Home For Christmas
Someone to Count On


=== Radio ===
Adventures in Odyssey


=== Musikkvideo ===
«Heal the World» av Michael Jackson
«Not Back Down» av Jak Paris


== Eksterne lenker ==
(en) Scarlett Pomers på Internet Movie Database 
(sv) Scarlett Pomers i Svensk Filmdatabas 
(fr) Scarlett Pomers på Allociné 
(en) Scarlett Pomers på AllMovie 
(en) Scarlett Pomers hos Turner Classic Movies 
(en) Scarlett Pomers hos The Movie Database 
(en) Scarlett Pomers hos Behind The Voice Actors 
Scarlett Pomers' rollebiografi på warnerbros.com
Scarlettpomers.com Offisiell hjemmeside
OkWap

OkWap er en Taiwansk leverandør av mobiltelefoner og MP3-spillere.


== Mobiltelefoner ==
H133 – en skyvetelefon på 75 gram, med touchscreen og støtte for gjenkjenning av håndskrift
i885 – en flipp-telefon på 112 gram med bl.a. 2 megapiksler kamera, videoopptak, MP3, FM-radio og støtte for MiniSD minnekort
i900 – en flipptelefon med WCDMA, touchscreen, gjenkjenning av håndskrift, MMC minnekort og trådløs nettverkstilkobling
i519
i516
i516 Hello Kitty – en flipptelefon på 85 gram, med Hello Kitty som tema, og bl.a. 1 megapixel kamera
166
166 Disney
166 The Dog
166 Hello Kitty
A265 Hello Kitty – flipptelefon med 0,3 mpx cam, radio, mms som ikke fungerer i norge.


== Referanser ==


== Eksterne lenker ==
Offisielt nettsted
Bandidos

Bandidos MC er en motorsykkelklubb med global utbredelse, stiftet i 1966 av Don Chambers i Texas. 
Klubben er en 1%-klubb med slagordet: «We are the people our parents warned us about». Ryggemblemet deres består av en tykkfallen tegneseriefigur med sombrero på hodet, hvitt skjegg, en machete i venstre hånd og en revolver i høyre hånd.
Amerikanske Federal Bureau of Investigation og canadiske Criminal Intelligence Service Canada anser klubben som en «Outlaw Motorcycle Gang» (kriminell motorsykkelgjeng), noe også norske Kripos støtter. Klubben regnes i USA som en av «The Big Four» (de store fire) sammen med Pagans, Hells Angels og Outlaws, og har alle til felles at de er store nok til å bli dømt under Racketeer Influenced and Corrupt Organizations Act.


== Eksterne lenker ==
(id) Offisielt nettsted 
(no) Offisielt nettsted 
(en) Bandidos – kategori av bilder, video eller lyd på Commons
Filmåret 1985

Filmåret 1985 er en liste over hendelser, lanserte filmer, utdelte priser og fødte og døde skuespillere i 1985.


== Hendelser ==


== Filmer med høyest inntjening ==
Nord-Amerika

Tilbake til fremtiden, med Michael J. Fox, Christopher Lloyd og Lea Thompson i hovedrollene
Rambo - First Blood II, med Sylvester Stallone i hovedrollen
Rocky IV, med Sylvester Stallone i hovedrollen
Purpurfargen, med Whoopi Goldberg, Danny Glover, Oprah Winfrey, Margaret Avery, Rae Dawn Chong og Adolph Caesar i hovedrollene
Mitt Afrika, med Meryl Streep og Robert Redford i hovedrollene
Dypets hemmelighet (Cocoon), med Don Ameche og Jessica Tandy i hovedrollene
Vitne til mord, med Harrison Ford og Danny Glover i hovedrollene
The Goonies, med Sean Astin i hovedrollen
Politiskolen II - Deres første oppdrag, med Steve Guttenberg i hovedrollen
Med døden i sikte fra James Bond-serien


== Priser ==
Oscar-utdelingen (utvalg):

Golden Globe (utvalg):

Palme d'Or (Filmfestivalen i Cannes):

Pappa er på forretningsreise (Otac na službenom putu), regissert av Emir Kusturica, JugoslaviaGolden Raspberry Awards (utvalg):


== Filmer lansert i 1985 ==
A Chorus Line
Adjø solidaritet
Alt er relativt
The Breakfast Club
Brennpunkt L.A.
The Bride
Come and See
Den eksplosive drømmekvinnen
Doktorskolen
Drømmen om Bountiful
Dypets hemmelighet
Edderkoppkvinnens kyss
Ewoks: Battle for Endor
Freddy's hevn
Girls Just Want to Have Fun
The Goonies
Gotcha!
Gå og se!
Hjelp, vi må på ferie til Europa
Hustruer – ti år etter
Into the Night
Jakten på Susan
Mad Max etter Thunderdome
Noe helt annet
Mitt Afrika
Pappa er på forretningsreise (Otac na službenom putu)
Politiskolen II - Deres første oppdrag
Prizzis ære
Purpurfargen
Med døden i sikte
Natt på Mannhattan, regissert av Martin Scorsese
Rambo - First Blood II
Ran
Rocky IV
Runaway Train
Taran og den sorte gryte
Teen Wolf
Tilbake til fremtiden
Vitne til mord


== Fødsler ==

7. februar – Tina Majorino, amerikansk skuespillerinne
19. februar – Haylie Duff, amerikansk skuespillerinne og sangerinne
19. februar – Arielle Kebbel, amerikansk skuespillerinne
13. mars – Emile Hirsch, amerikansk skuespiller
26. mars – Keira Knightley, britisk skuespillerinne
16. april – Rhiana Griffith, australsk skuespillerinne
2. juli – Ashley Tisdale, amerikansk skuespillerinne
28. juli – Dustin Milligan, canadisk skuespiller
11. oktober – Michelle Trachtenberg, amerikansk skuespillerinne
5. desember – Frankie Muniz, amerikansk skuespiller
10. desember – Raven-Symoné, amerikansk skuespillerinne og sangerinne


== Dødsfall ==
8. februar – Marvin Miller, skuespiller og stemmeskuespiller
21. mars – Michael Redgrave, skuespiller, far til skuespillerinnene Vanessa Redgrave og Lynn Redgrave
23. april – Kent Smith, skuespiller
19. mai – Leif Sinding, norsk regissør
8. august – Louise Brooks, skuespillerinne
13. august – Gale Sondergaard, skuespillerinne
28. august – Ruth Gordon, skuespillerinne / manusforfatter
27. september – Lloyd Nolan, skuespiller
2. oktober – Rock Hudson, skuespiller
10. oktober – Yul Brynner, skuespiller
10. oktober – Orson Welles, skuespiller/ regissør
12. desember – Anne Baxter, skuespillerinne
Ken Russell

Henry Kenneth Alfred Russell (født 3. juli 1927 i Southampton, England, død 27. november 2011) var en britisk regissør og filmskaper.
Han var utdannet fotograf fra Walthamstow Art School i London. Tidlig begynte han å arbeide med film som medium og eksperimenterte som amatør med 16 mm smalfilm før han senere arbeidet med film som hovedbeskjeftigelse.
Hans første film var Amelia and the Angel fra 1958. Fra samme år laget han flere dokumentarfilmer for BBC om komponister. Hans ukonvensjonelle stil – Russell valgte å fremheve enkeltfakta utfra egen vurdering – gjorde at han ble kritisert for å være respektløs.Etter at han i 1964 hadde gitt ut sin første film for kino, French Dressing, kom han i 1969 med filmen Women in Love, hvor Glenda Jackson fikk Oscar for beste kvinnelige hovedrolle. Han fulgte opp med filmatiseringen av Aldous Huxleys The Devils i 1972 og den første rockeoperaen Tommy med The Who i 1974.
I 1980-årene arbeidet han en lang periode i USA, og kom blant annet med den modernistiske Altered States fra 1980, Crimes of Passion med Kathleen Turner og Anthony Perkins fra 1984, Gothic fra 1986 og Lair of the White Worm fra 1988.
I første halvdel av 1980-årene arbeidet Russell også som operaregissør og satte blant annet opp forestillinger i Firenze, Lyon, Charleston og Spoleto. Disse forestillingene understreket hans uvanlige innfallsvinkler og eksentriske tilnærminger, noe som ikke alltid falt i kritikernes smak.I 1990-årene fikk Russell vanskeligheter med å få finansiert sine prosjekter, både på grunn av temavalg og løsninger. Han ble derfor nødt til å finansiere disse selv, slik at de er blitt utpregede lavbudsjettproduksjoner.
I sine arbeider nærmet Russell seg temaer som seksualitet og religion, ofte på en måte mange har funnet svært provoserende. Hans sterkt symbolkraftige billedspråk brakte også tilbake manierte elementer. 


== Filmer ==
1963: French Dressing
1967: Mesterhjernen (Billion-Dollar Brain)
1969: Kvinner som elsker (Women in Love)
1970: The Music Lovers
1971: The Boy Friend
1971: Djevlene (The Devils)
1972: Savage Messiah
1974: Mahler
1975: Tommy
1975: Lisztomania
1977: Valentino
1980: Eksperimentet (Altered States)
1984: China Blues hemmelige netter (Crimes of Passion)
1986: Gothic
1987: Aria
1988: Legenden om den hvite orm (Lair of the White Worm)
1988: Salome's Last Dance
1990: Kvinner og menn (Women and Men: Stories of Seduction) - TV-film
1991: Hore (Whore)
1991: Ærens fange (Prisoner of Honor) - TV-film
1996: Mindbender
1998: Tracked (eller Dogboys) - TV-film
2002: The Fall of the Louse of Usher


== Referanser ==


== Eksterne lenker ==
(en) Ken Russell på Internet Movie Database 
(sv) Ken Russell i Svensk Filmdatabas 
(da) Ken Russell på Filmdatabasen 
(da) Ken Russell på Scope 
(fr) Ken Russell på Allociné 
(en) Ken Russell på AllMovie 
(en) Ken Russell hos Turner Classic Movies 
(en) Ken Russell hos Rotten Tomatoes 
(en) Ken Russell hos The Movie Database
Kharijitter

Kharijitter eller khawarijer (arabisk: خوارج, Khawārij, singularis Khārijī, «de som trer ut», separatister) var medlemmer av en islamsk sekt i det sørlige Mesopotamia, på slutten av 600-tallet og begynnelsen av 700-tallet. Sekten hadde sitt sentrum i Basra, og skilte seg ut fra såvel sunni som sjiitter.
Sekten besto hovedsakelig av medlemmer av Banu Tamim stammen fra najd, og ble dannet i de urolige årene etter profeten Muhammeds død, da det var stadige kamper om politisk hegemoni. Mordet på den tredje kalifen Uthman i 656 ble fulgt av en maktkamp mellom Ali og Uthmans slektning Mu'awiya. Tilhengere fra begge siden møttes i  657 i slaget ved Siffin, der omkring 12 000 Kharijitter deltok i Alis hær. Etterhvert forlot imidlertid hæren for deretter å vende seg mot begge de stridende partene. De ble senere nedkjempet av Ali i slaget om Naharwan. Sekten overlevde imidlertid nederlaget, og et medlem sto bak mordet på Ali år 661.
Den kharijittiske teologien var radikal og fundamentalistisk og stilte krav om en kompromissløs etterfølgelse etter deres tolkning av Koranens lære. De ekstreme kharijittene anså alle  muslimer som ikke er en Kharijitt for å være vantro kafirer og hyklere, som man ustraffet kunne ta livet av. (En skikk som kalles takfir). Kharijittene bannlyste alle som begikk «grove synder», og med det mente de alt som sto i motsetning til Koranens ord. Kharijittene mente at bare de frommeste borgerne skulle ha lov til å utøve politisk makt, noe som førte til at sekten i hele sin levetid var splittet politisk.  
Etterhvert ble sekten mer pragmatisk innstilt overfor hovedretningene innen islam. Deres hovedstad Basra ble 690-730 et viktig teologisk sentrum som tiltrakk seg mange av dem som ville gjøre opprør mot det sunnitiske kalifatet. De inspirerte mange muslimske utbrytergrupper, slik som rustamid-dynastiet, sufriene og andre opprør i Maghreb-området.
Den «kharijittiske» sekten som fremdeles eksisterer, ibadi, avviser å bli karakterisert som kharijitter, selv om de har mange fellestrekk. De utgjør en betydelig del av befolkningen i Oman, og det finnes også små grupper i Mzab-området i Algerie, på Djerba i Tunisia og Nafusa-fjellene i Libya.
I vår tid blir terroristgrupper som agiterer for takfir iblant kalt ny-kharijitter, eksempler på dette er Groupe Islamique Armée i Algerie og Takfir wal-Hijra i Egypt. 


== Eksterne lenker ==
Ibadhi Islam site
The Kharijites and their impact on contemporary Islam Arkivert 2. november 2011 hos Wayback Machine.
Norsk fotball 2007


== Herrelandslaget ==
* Norges mål først
**Tyrkia ble idømt tre kamper på nøytral grunn etter kaoset som utspant seg i minuttene etter Tyrkia-Sveits (VM 2006 play-off) i 2005


== Tippeligaen ==
Utdypende artikkel: Tippeligaen 2007


== Adeccoligaen ==
Utdypende artikkel: Adeccoligaen 2007* Etter sesongen ble Raufoss nektet fornyet lisens fordi de ikke oppfylteFotballforbundets krav. Sparta Sarpsborg holdt seg derfor som fjerde siste lag.


== 2. divisjon herrer ==
Utdypende artikkel: 2. divisjon 2007


== 3. divisjon herrer ==
Utdypende artikkel: 3. divisjon 2007


== Kvinnelandslaget ==


== Toppserien ==
Utdypende artikkel: Toppserien 2007


== 1. divisjon ==
Utdypende artikkel: 1. divisjon kvinner 2007
Guri Kunna videregående skole

Guri Kunna videregående skole er en videregående skoler med avdelinger på Fillan i Hitra og på Sistranda i Frøya, Trøndelag. 
Skolen ble etablert i 2016 gjennom sammenslåing av Frøya videregående skole og Hitra videregående skole, begge grunnlagt i 1977. Skolen har navn etter sagnfiguren Guri Kunna, som er kjent over hele Trøndelagskysten.I 2017 tilbyr skolen 8 studieretninger: Studiespesialisering, byggfag, elektrofag, helse- og oppvekstfag, service og samferdsel, restaurant- og matfag, naturbruk og Teknikk- og industriell produksjon.


== Historie ==
Hitra vgs hadde i 1977 to klasser, en innen studieretning for handels og kontorfag og en innen allmenne fag. Handels og kontorfag fikk da undervisning i herredsstyresalen, mens allmenfaglig ble plassert i andre etasje i bakeriet Hitrabakst. Fra 1980 fikk skolen eget bygg vis-à-vis barne- og ungdomsskolen. Skolebygget ble oppusset og utvidet i perioden 2008–2010. 
Frøya videregående skole fikk nye lokaler i 2014.Fra skoleåret 2016-2017 ble skolene slått sammen. Den nye skolen beholdt skolestedene både på Hitra og Frøya.


== Referanser ==


== Eksterne lenker ==
Offisielt nettsted
Agave

Agave er ei slekt med sukkulente planter i aspargesfamilien.
De spisse bladene sitter i en rosett ved marka eller på en kort stengel. Blomsterstandene er i toppen av en forvedet stengel. Blomstene sitter enkeltvis, parvis eller opptil 40 sammen i en topp. Plantene blomster når de er mellom åtte til over tyve år gamle og dør etter å ha blomstret én gang. Slekta er utbredt fra sørvestlige USA og Florida gjennom Mexico, Karibia og Mellom-Amerika til nordlige deler av Sør-Amerika.
Mange av artene dyrkes som pryd- og nytteplanter i varme strøk. Tequila lages av blå agave, og sisal er en viktig fiberplante. Amerika-agave er naturalisert i middelhavslandene, på Kanariøyene og mange andre steder.


== Kilder ==
«Agave». The Plant List. Besøkt 24. oktober 2016. 
«Agave». Flora of North America. Besøkt 24. oktober 2016. 
M. Blamey og C. Grey-Wilson (2004). Wild Flowers of the Mediterranean (2 utg.). London: A & C Black. s. 488. ISBN 0-7136-7015-0. 


== Eksterne lenker ==

(en) agave i Encyclopedia of Life 
(en) agave i Global Biodiversity Information Facility 
(en) agave hos ITIS 
(en) agave hos NCBI 
(en) agave hos The International Plant Names Index 
(en) agave hos Tropicos 
(en) Kategori:Agave – bilder, video eller lyd på Wikimedia Commons 
(en) Agave – galleri av bilder, video eller lyd på Wikimedia Commons 
Agave – detaljert informasjon på Wikispecies
Turøy bru

Turøy bru går mellom Turøy og Toftøy i Øygarden kommune. Brua er en betongbro bygget etter «fritt frambygg-metoden». Bruspennet er 164 meter, og seilingshøyde er 16 meter. Turøybrua ble tatt i bruk i 1991, og ga Turøy veiforbindelse til fastlandet. Den er en del av fylkesvei 234.


== Se også ==
Liste over broer i Norge
Liste over broer i Norge etter lengde